google/wiki40b huggingface dataset:
Μάρκους Βαϊσενμπέργκερ

Συλλογική Καριέρα

Από το 2008 αγωνίζεται με τη φανέλα της ΛΑΣΚ Λιντς. Στο παρελθόν έχει αγωνιστεί με τις Άιντραχτ Φρανκφούρτης, Μόναχο 1860, Αρμίνια Μπίλεφελντ και ΛΑΣΚ Λιντς.
Στην ομάδα της Άιντραχτ αγωνιζόταν, στον χώρο της επιθετικής μεσαίας γραμμής, συχνά ως αλλαγή του Αλεξάντερ Μάιερ και έτσι οι συμμετοχές του ήταν συχνά ολιγίλεπτες.
Στην ομάδα της ΛΑΣΚ Λιντς βρίσκεται από το καλοκαίρι του 2008, όταν και μετακινήθηκε εκεί ως ελεύθερος.

Διεθνής Καριέρα

Πραγματοποίησε το ντεμπούτο του με την Αυστρία σε ένα φιλικό αγώνα τον Αύγουστο του 1999 απέναντι στην Σουηδία, μπαίνοντας ως αλλαγή στη θέση του Μάριο Χάας. Έχασε την ευκαιρία να αγωνιστεί στο Euro 2008, καθώς άργησε να επιστρέψει από έναν τραυματισμό στο γόνατο που τον ταλαιπωρούσε εκείνη την εποχή.
Συνολικά πραγματοποίησε 29 συμμετοχές με την Εθνική Αυστρίας, πετυχαίνοντας ένα τέρμα, μέχρι τον Αύγουστο του 2008, όταν και αποσύρθηκε από το αντιπροσωπευτικό συγκρότημα της χώρας του.
Η Ερωμένη κάτω από το κρεβάτι

Πλοκή

Ο Domenico Petruzzelli έχει ραπτικό οίκο, ειδικευμένο στα ιερατικά ενδύματα. Είναι δε υπόδειγμα συζύγου και σοβαρού ανθρώπου.  Όμως, σε ένα ταξίδι του στο Ροβίγκο, το οποίο βρίσκεται λίγο έξω από τη Ρώμη, γνωρίζει έναν θηλυκό πειρασμό, τη Marianna Tribalzi, η οποία τραγουδάει σε Όπερα και δείχνει ενδιαφέρον για τον Domenico. Αυτός της συστήνεται σαν Gabriele Arcangeli, με το όνομα δηλαδή ενός φίλου και γείτονα που είναι εργένης με έντονη ερωτική ζωή...
Χρυσές Σφαίρες του 2012

Η 70η απονομή των Χρυσών Σφαιρών τίμησε τις καλύτερες παραγωγές του κινηματογράφου και της τηλεόρασης και μεταδόθηκε ζωντανά από τον αμερικανικό τηλεοπτικό σταθμό NBC στις 13 Ιανουαρίου 2013. Η απονομή πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια. Οικοδεσπότες της βραδιάς ήταν για πρώτη φορά οι ηθοποιοί Τίνα Φέι και Έιμι Πόλερ. Οι υποψηφιότητες ανακοινώθηκαν στις 13 Δεκεμβρίου 2012.
Το τιμητικό βραβείο συνολικής προσφοράς Σέσιλ Ντε Μιλ δόθηκε στην Τζόντι Φόστερ.
Νικητές της βραδιάς αναδείχτηκαν οι ταινίες Οι Άθλιοι με τρία βραβεία στις κατηγορίες Καλύτερης Ταινίας - Κωμωδία/Μιούζικαλ, Α' Ανδρικού Ρόλου - Κωμωδία/Μιούζικαλ για την ερμηνεία του Χιου Τζάκμαν και Β' Γυναικείου Ρόλου για την Αν Χάθαγουεϊ και Επιχείρηση: Argo με δύο βραβεία στις κατηγορίες Καλύτερη Ταινία - Δράμα και Σκηνοθεσία για τον Μπεν Άφλεκ.
Κύπελλο Ισπανίας ποδοσφαίρου ανδρών 1956

Το κύπελλο Ισπανίας 1956 ήταν η 52η φορά που διοργανώθηκε το κύπελλο.

Επανάληψη

Εσπανιόλ 0-3 Ατλέτικο Μαδρίτης
Ευγένιος ντ'Ειστάλ

Βιογραφία

Ήταν γιος του βαρόνου Gustave d ' Eichthal και της Σεσίλ Rodrigues-Henriques (κόρης του Εδουάρδου Ροντρίγκες). Ο Eugene ήταν διευθυντής εταιρειών και αντιπρόεδρος της Compagnie des chemins de fer du Midi.
Έγινε μέλος της Ακαδημίας ηθικών και πολιτικών επιστημών (Académie des sciences morales et politiques) το 1905, έγινε πρόεδρος της Κοινωνίας του Φρανκλίνου (Société Franklin) και αντιπρόεδρος της Εταιρείας οικονομικών μελετών (Société des études économiques).
Έγινε πρόεδρος και διευθυντής της Ελεύθερης Σχολής πολιτικών επιστημών μετά το 1912. Συνεργάστηκε με το Revue des deux Mondes, L'Économiste français και με το Revue politique et parlementaire.
Ένα αμφιθέατρο στο École libre des sciences politiques (Sciences Po) έχει ονομαστεί προς τιμήν του.
Είχε νυμφευθεί την δεσποινίδα Bohomolec, κόρη της Adèle Bohomolec. Η εγγονή του παντρεύτηκε τον γιο του προέδρου Alexandre Millerand.
Ειδική Επιτροπή της Γερουσίας των Ηνωμένων Πολιτειών για την Διερεύνηση Εγκλημάτων στο Διαπολιτειακό Εμπόριο

Η Ειδική Επιτροπή της Γερουσίας των Ηνωμένων Πολιτειών για την Διερεύνηση Εγκλημάτων στο  Διαπολιτειακό Εμπόριο (αγγλικά: United States Senate Special Committee to Investigate Crime in Interstate Commerce), ήταν  μια ειδική επιτροπή της Γερουσίας των Ηνωμένων Πολιτειών που υπήρξε μεταξύ των ετών 1950-1951 και η  οποία ερεύνησε το οργανωμένο έγκλημα που 
πέρασε τα σύνορα στις Ηνωμένες Πολιτείες. 
Η επιτροπή έγινε ευρέως γνωστή ως η Επιτροπή Κεφόβερ λόγω του προέδρου της, Γερουσιαστή των ΗΠΑ Έστες Κεφόβερ.

Ίδρυση της Επιτροπής

Το οργανωμένο έγκλημα ήταν το αντικείμενο ενός μεγάλου αριθμού άρθρων μεγάλων εφημερίδων και περιοδικών το 1949. 
Πολλές τοπικές εφημερίδες είχαν αποκαλύψει «προμήθειες του  εγκλήματος» στις μεγάλες πόλεις και πολιτείες και επίσης την εκτεταμένη διαφθορά της πολιτικής από το οργανωμένο έγκλημα. 
Πολλές πόλεις και πολιτείες ζήτησαν την ομοσπονδιακή βοήθεια για την αντιμετώπιση
του οργανωμένου εγκλήματος, αλλά οι μέχρι τότε ομοσπονδιακοί νόμοι προεβλέπαν λίγα εργαλεία για την κυβέρνηση των ΗΠΑ για να το πράξουν. Ειδικότερα, πολλές πόλεις και πολιτείες ασχολούνταν με τον τρόπο που το οργανωμένο έγκλημα είχε διεισδύσει στο διακρατικό εμπόριο, και πώς απειλούσε να κρατήσει την αμερικανική οικονομία όμηρο  μέσω των εκβιασμών στην εργασία. 
Στις 5 Φεβρουαρίου του 1950, ο Γερουσιαστής του Τενεσί Έστες Κεφόβερ εισήγαγε ένα ψήφισμα που θα επιτρέπε στην Επιτροπή της Γερουσίας να έχει την δικαστική εξουσία να ερευνήσει το ρόλο του οργανωμένου εγκλήματος στο διακρατικό εμπόριο.
Ωστόσο, η Επιτροπή της Γερουσίας για το Διαπολιτειακό και Εξωτερικό Εμπορίο ισχυρίστηκε ότι είχε ηδη την δικαιοδοσία επί  του θέματος. Ένα συμβιβαστικό ψήφισμα αντικατέστησε την υπάρχουσα επιτροπή και ιδρύθηκε μια ειδική επιτροπή από πέντε γερουσιαστές, μέλη της οποίας  θα πρέπει να προέρχονταν από δύο επιτροπές, του Δικαστικού σώματος και του Εμπορίου. Η συζήτηση επί του ψηφίσματος  ήταν καθαρά κομματική, και η  ψηφοφορία επί  του ψηφίσματος ήταν είχε μικρή πολύ διαφορά μεταξύ Δημοκρατικών και Ρεπουμπλικανών.
Ινονού (Εσκίσεχιρ)

Το Ινονού είναι μια πόλη στην Επαρχία Εσκίσεχιρ στην περιοχή Κεντρικής Ανατολίας στην Τουρκία. Το 2009 είχε πληθυσμό 7228 κατοίκους.
Ποταμός Γερμασόγειας

Τοποθεσία

Στα ανατολικά συνορεύει με τη Μουτταγιάκα, στα βόρεια με την Αγία Παρασκευή και στα δυτικά με τον Άγιο Στυλιανό και τον Άγιο Γεώργιο Φραγκούδη. Το νότιο μέρος της συνοικίας είναι παραθαλάσσιο.

Ιστορία

Η περιοχή του Ποταμού Γερμασόγειας γνώρισε μια ομαλή ανάπτυξη από το 1960 έως το 1974. Ανεγέρθησαν τα πρώτα σπίτια, λίγες πολυκατοικίες και δύο ξενοδοχεία. Ωστόσο, η τουρκική εισβολή του 1974, η οποία οδήγησε στην κατοχή του 40% της Κύπρου από τον τουρκικό στρατό και στην προσφυγοποίηση χιλιάδων Κυπρίων, προκάλεσε ραγδαία οικιστική και τουριστική ανάπτυξη στην Γερμασόγεια. Η ανάπτυξη αυτή ξεκίνησε από το παραλιακό μέτωπο και προχώρησε και βορειότερα. Από τη δεκαετία του 1990 η περιοχή του Ποταμού Γερμασόγειας αποτελεί τουριστικό κέντρο με δεκάδες ξενοδοχειακές μονάδες και τουριστικές επιχειρήσεις ψυχαγωγίας και αναψυχής.
Εθνική Μάλι U23 (ποδόσφαιρο ανδρών)

Η Εθνική Μάλι U23 (ποδόσφαιρο ανδρών) (ή Ολυμπιακή ομάδα Μάλι) είναι η εθνική ποδοσφαιρική ομάδα του Μάλι η οποία συμμετέχει στους Θερινούς Ολυμπιακούς Αγώνες και στους Football at the All-Africa Games. Ελέγχεται από την Mali Football Federation. Στην ομάδα συμμετέχουν ποδοσφαιριστές κάτω των 23 ετών, με εξαίρεση την περίοδο των ολυμπιακών αγώνων, όπου μπορούν να συμμετάσχουν και 3 ποδοσφαιριστές μεγαλύτερης ηλικίας. Έχει συμμετάσχει μια μόνο φορά στους Ολυμπιακούς Αγώνες του 2004, όπου προκρίθηκε ως επικεφαλής από τον όμιλο της (ισοπαλία 0-0 με Μεξικό, (κέρδισε 2-0 την Ελλάδα και ισοπαλία 3-3 με Νοτίου Κορέας. Στην επόμενη φάση, προημιτελικά, αποκλείστηκε στην παράταση με 1-0 από την Ιταλία.
Εξέβιερ Γουντς

Πορεία στο TNA Wrestling

Δύο χρόνια μετά το ντεμπούτο του στη πάλη, εμφανίστηκε στο Bound for Glory του 2007 ως ο "Κονσεκουένσις Κριντ". Αφού απείχε για ένα διάστημα, επέστρεψε τον Απρίλιο του 2008. Τους επόμενους μήνες, έφθασε να διεκδικεί το Πρωτάθλημα Κατηγορίας Χ χωρίς ωστόσο να το κατακτήσει. Τον Οκτώβριο συμμετείχε στην ομάδα "Φροντλάιν" μαζί με άλλους νέους παλαιστές και είχαν κόντρα με την ομάδα "Μέιν Ιβέντ Μάφια".
Τον Ιανουάριο του 2009, ο Κονσεκουένσις Κριντ συμμάχησε με τον Τζέι Λίθαλ για να κατακτήσουν το Ομαδικό Πρωτάθλημα. Σύντομα, έχασαν το πρωτάθλημα απο τους Μπιρ Μάνεϊ. Παρόλο που δεν διεκδίκησαν το ομαδικό πρωτάθλημα, οι δυο τους συνέχισαν να είναι ομάδα. Τον Οκτώβριο του 2009, ο Κονσεκουένσις Κριντ είχε ένα ντροπιαστικό ατύχημα σε έναν αγώνα του. Τον Μάρτιο του 2010, αποδεσμεύτηκε απο το TNA.

Πορεία στο WWE

Τον Ιούλιο του 2010, ο Γουότσον υπέγραψε συμβόλαιο με το WWE και στάλθηκε στο θυγατρικό εκπαιδευτήριο FCW. Το 2013 έκανε το ντεμπούτο του στο WWE Raw με το ψευδώνυμο "Εξέβιερ Γουντς". Σύντομα συμμάχησε με τον Αρ Τρουθ και άρχισε κόντρα με τον Μπόντους Κλέι.
Μιεντζίρζετς Ποντλάσκι

Ιστορία

Η πρώτη επίσημη αναγνώριση της Μιεντζίρζετς Ποντλάσκι ως πόλη έγινε το έτος 1477. Από το 16ο αιώνα είχε σημαντικό εβραϊκό πληθυσμό. Το 1795, η πόλη κυριεύτηκε από την Αυστρία. Ανήκε στο δουκάτο της Βαρσοβίας από το 1809 μέχρι το 1815, όταν συμπεριελήφθηκε στα Πολωνικά εδάφη που παραχωρήθηκαν στη Ρωσία από το Συνέδριο της Βιέννης. 
Στο τέλος της δεκαετίας του 1930 περίπου 12.000 άνθρωποι, ή 3% του πληθυσμού, ήταν Εβραίοι. Στο τέλος του Σεπτεμβρίου του 1939, ο Κόκκινος Στρατός κατέλαβε την πόλη, αλλά στις αρχές του Οκτωβρίου η Σοβιετική Ένωση παρέδωσε την πόλη στη Γερμανία ως τμήμα του Σύμφωνου Μολότοφ-Ρίμπεντροπ. Μετά από την παράδοση, περίπου 2.000 από τους Εβραίους της πόλης την εγκατέλειψαν, με προορισμό τη κατειλημμένη από τους Σοβιετικούς ζώνη. Οι Γερμανοί δημιούργησαν ένα γκέτο στην πόλη, στο οποίο συγκεντρώθηκαν περίπου 20.000 κρατούμενοι.
Στις 17 Ιουλίου 1943, το γκέτο διαλύθηκε όταν εκτελέστηκαν οι τελευταίοι 160-200 κρατούμενοι του. Η πόλη κηρύχτηκε τότε επίσημα "ελεύθερη από Εβραίους" (judenfrei). Λιγότερο από το 1% του εβραϊκού πληθυσμού της πόλης επέζησε της γερμανικής κατοχής.

Οικονομία

Από τους περίπου 4.900 εργαζόμενους πολίτες, περίπου το 36% δουλεύει στον βιομηχανικό τομέα, το 19% ασχολείται με το εμπόριο και το 11% με την εκπαίδευση. Το ποσοστό ανεργίας στην πόλη ήταν 22% τον Οκτώβριο του 2005.

Αξιοθέατα

Αξιοθέατα της πόλης είναι η αγορά και η Εκκλησία του Αγίου Νικολάου, η οποία χτίστηκε το έτος 1477. Το τοπικό νοσοκομείο ανεγέρθηκε μεταξύ των ετών 1846 και 1950 και ο σιδηροδρομικός σταθμός που χτίστηκε το 1867, όταν ο σιδηρόδρομος ήρθε στην πόλη .
Πίνδος (πόλη)

Η Πίνδος ήταν αρχαία πόλη της Δωρίδας χτισμένη κατά μήκος του ομώνυμου ποταμού. Πιθανόν βρισκόταν στην θέση που βρίσκεται σήμερα το χωριο Καστέλλια. Ήταν μία από της πόλεις της Δωρικής τετράπολης. Οι αρχαίοι συγγραφείς Στράβων, Θεόπομπος και Στέφανος ο Βυζάντιος ονομάζουν την πόλη Ακύφας. Ο Στράβων αναφέρει πως η πόλη βρισκόταν στην περιοχή της Οίτης, πάνω από την πόλη Ερινεός (πιθανόν η σημερινή Γραβιά).
Διεθνείς σχέσεις της Κύπρου

Τουρκία

Η Τουρκία αρνείται κατηγορηματικά να αναγνωρίσει την κυβέρνηση της Κυπριακής Δημοκρατίας, δηλώνοντας ότι η Δημοκρατία, όπως θεσπίστηκε με το Σύνταγμα του 1960, έπαψε να υφίσταται όταν η ενδοκοινοτική βία που ξεκίνησε τον Δεκέμβριο του 1963, σταμάτησε την τουρκοκυπριακή συμμετοχή στην κυπριακή κυβέρνηση. Η απόπειρα πραξικοπήματος τον Ιούλιο του 1974, από την Ελληνική Στρατιωτική Χούντα, αποκρίθηκε από την Τουρκία με πλήρη στρατιωτική εισβολή, με αποτέλεσμα το βόρειο τρίτο του νησιού να έχει καταληφθεί από τουρκικές στρατιωτικές δυνάμεις. Αυτό το τμήμα της Κύπρου δήλωσε μονομερώς ανεξαρτησία τον Νοέμβριο του 1983 ως τη Τουρκική Δημοκρατία της Βόρειας Κύπρου (ΤΔΒΚ), την οποία αναγνωρίζει μόνο η Τουρκία. Η Τουρκία αναφέρεται στην κυβέρνηση της Κυπριακής Δημοκρατίας ως "η ελληνοκυπριακή κυβέρνηση της νότιας Κύπρου".
Η Κύπρος έχει την άποψη ότι η κυβέρνηση της ΤΔΒΚ είναι μια διοικούσα οργάνωση και έτσι προτιμά να διαπραγματευτεί με την Τουρκία την επίλυση του Κυπριακού προβλήματος. Η Τουρκία επιμένει ότι η κυβέρνηση της ΤΔΒΚ είναι το ίδρυμα στο οποίο πρέπει να αναφέρεται η κυβέρνηση της Δημοκρατίας της Κύπρου στις διαπραγματεύσεις.
Η ένταξη της Κύπρου στην Ευρωπαϊκή Ένωση είχε αρνητικό αντίκτυπο στην Τουρκία όσον αφορά τις δικές της ενταξιακές διαπραγματεύσεις. Η άρνηση της Τουρκίας να επιτρέψει στα πλοία με κυπριακή σημαία την πρόσβαση σε τουρκικούς λιμένες οδήγησε σε μερική αναστολή των ενταξιακών διαπραγματεύσεών της.
Δήμος Αροανίας

Ιστορικά στοιχεία

Ο Δήμος Αροανίας είχε ξανασυσταθεί το 1835 μέχρι το 1912 με μικρή διαφορά στην σύσταση του.

Αξιοθέατα

Στον πρώην Δήμο υπάρχουν τα ερείπια της αρχαίας Ψωφίδος και της αρχαίας Πάου, οι Μονές Αγίας Τριάδος, Αγίων Θεοδώρων, Φανερωμένης και Πορετσού, καθώς και ο Πλάτανος του Παυσανία.
Δημήτρης Κατσιφλώρος

Σταδιοδρομία στο ποδόσφαιρο

Ξεκίνησε το άθλημα σε ηλικία 12 ετών με τον ΑΣ Λαμία. Στα 17 στελέχωσε την ανδρική ομάδα και επί 6 χρόνια μετείχε στη Β΄ Εθνική. Μετά τον υποβιβασμό του συλλόγου το 1980, παραχωρήθηκε με υποσχετική (δανεισμό) ενός χρόνου στον Αχαρναϊκό, όπου για τα πλαίσια της ίδιας κατηγορίας αναδείχθηκε τρίτος κορυφαίος τερματοφύλακας και απέκρουσε 5 εκτελέσεις πέναλτι στις 7. Ακολούθησε η επιστροφή στη Λαμία για τρεις αγωνιστικές περιόδους, τις δύο τελευταίες στη νεοσύστατη τότε Γ΄ Εθνική. Το καλοκαίρι του 1984 εντάχθηκε στον Αστέρα Ιτέας των τοπικών πρωταθλημάτων, ενώ μία διετία αργότερα αποσύρθηκε από την ενεργό δράση με τη συμπλήρωση των 29 του χρόνων.
Το 2010 διατελούσε επί δεκαετία προπονητής στη Φωκίδα 2000, σωματείο με δραστηριοποίηση στις νεαρές ηλικίες.

Προσωπικά στοιχεία

Κατέχει πτυχίο καθηγητή Φυσικής Αγωγής από τα ΤΕΦΑΑ, είναι παντρεμένος και πατέρας δυο παιδιών.
536 Μεράπι

Φυσικά χαρακτηριστικά

Η μέση διάμετρος του Μεράπι εκτιμάται σε 158 χιλιόμετρα (από επιπροσθήσεις) ή 151,4 χιλιόμετρα (από δεδομένα του IRAS). O φασματικός τύπος του είναι X, ενώ το άλβεδό του είναι 0,045. Ο Μεράπι περιστρέφεται γύρω από τον εαυτό του μία φορά κάθε 8 ώρες και 47 λεπτά.
Μόντε Κάρλο

Ιστορία

Η λέξη Μόντε Κάρλο, επίσημα, αναφέρεται σε μια διοικητική περιοχή τού Μονακό, ειδικά την πόλη του Mόντε Κάρλο, όπου βρίσκεται το διάσημο καζίνο Place du Casino. Ανεπίσημα, το όνομα Μόντε Κάρλο αναφέρεται σε μια μεγαλύτερη περιοχή, το Quartier Monte Carlo (η συνοικία Μόντε Κάρλο ), η οποία εκτός από το Μόντε Κάρλο περιλαμβάνει και τις πόλεις Λα Ρους (La Rousse), Λαρβοττό (Larvotto) και Σαιν Μισέλ (Saint Michel). Ο πληθυσμός της πόλης του Μόντε Κάρλο είναι περίπου 3.500, ενώ ο πληθυσμός της συνοικίας του Μόντε Κάρλο είναι 15.000. Το Μονακό έχει τέσσερις συνοικίες, από δυτικά προς ανατολικά, Fontvieille, Monaco-Ville, La Condamine και το Monte Carlo.
Το Μόντε Κάρλο βρίσκεται στον προεξέχοντα κρημνό των παραθαλάσσιων Άλπεων κατά μήκος της Γαλλικής Ριβιέρας. Κοντά στα δυτικά σύνορα της πόλης βρίσκεται το παγκοσμίου φήμης καζίνο.Εκεί βρίσκονται επίσης το φημισμένο Hotel de Paris, το Cafe de Paris και το Salle Garnier (το καζίνο-θέατρο που στεγάζει την Όπερα του Μόντε Κάρλο). Το ανατολικό τμήμα της πόλης περιλαμβάνει την κοινότητα του Larvotto και την μοναδική δημόσια παραλία του Μονακό, όπως επίσης και το καινούργιο συνεδριακό κέντρο Grimaldi Forum και το διάσημο ξενοδοχείο Monte Carlo Bay Hotel and Resort. Ανατολικά συνορεύει με τη γαλλική πόλη Beausoleil και 8 χιλιόμετρα πιο ανατολικά συνορεύει με τη δυτική Ιταλία.
Το Μόντε Κάρλο ιδρύθηκε το 1866. Ονομάστηκε από ένα βουνό που βρίσκεται κοντά στην πόλη, όπου είναι η ιταλική εκδοχή για το Mont Charles (το οποίο με τη σειρά του ονομάστηκε έτσι από τον πρίγκηπα Κάρολο Γ΄ του Μονακό. Το Μόντε Κάρλο ανήκε στον Οίκο των Γκριμάλντι κατά την περίοδο 1950-1953, ενώ το 2003 δημιουργήθηκε η νέα αποβάθρα της πόλης.
Βάδην στους Ολυμπιακούς Αγώνες

Οι αγώνες βάδην εντάχθηκαν στα ολυμπιακά αγωνίσματα στίβου στην Ολυμπιάδα του Λονδίνου το 1908. Όμως, το βάδην είχε πάρει το ολυμπιακό βάφτισμα δυο χρόνια νωρίτερα στην Αθήνα στους Μεσοολυμπιακούς του 1906. Το πρόγραμμα στίβου της μεσοολυμπιάδας περιλάμβανε αγωνίσματα βάδην 1.500 μ. και 3.000 μ. και η Ελλάδα κατέκτησε δυο χάλκινα μετάλλια
Ως την Ολυμπιάδα του 1924 το αγώνισμα διεξαγόταν σε διάφορες αποστάσεις ενώ το 1928 στο Άμστερνταμ δεν διεξήχθησαν καθόλου αγώνες βάδην. Το 1932 στο Λος Άντζελες ξεκίνησε ο αγώνας των 50 χλμ, ο οποίος έκτοτε διεξάγεται συνεχώς με εξαίρεση την Ολυμπιάδα του 1976 στο Μόντρεαλ. Παράλληλα διεξαγόταν και αγώνας 10 χλμ, ο οποίος το 1956 στη Μελβούρνη αντικαταστάθηκε από τα 20 χλμ.
Το γυναικείο βάδην ξεκίνησε το 1992
στη Βαρκελώνη με το αγώνισμα 10 χλμ. Το 2000 στο Σίδνεϊ αντικαταστάθηκε από τα 20 χλμ.

20.000 μέτρα

Το ολυμπιακό ρεκόρ για το αγώνισμα των ανδρών είναι 1:18.59 και σημειώθηκε από τον Πολωνό Ρόμπερτ Κορζενιόφσκι στις 22 Σεπτεμβρίου 2000 κατά τη διάρκεια των Ολυμπιακών Αγώνων του Σίδνεϊ. 
Το αντίστοιχο ρεκόρ για τις γυναίκες είναι 1:26.31 και σημειώθηκε από την Ρωσίδα Όλγα Κανίσκινα στις 21 Αυγούστου 2008 κατά τη διάρκεια των Ολυμπιακών Αγώνων του Πεκίνου.

50.000 μέτρα

Στο αγώνισμα των 50.000 μέτρων βάδην των ανδρών το ολυμπιακό ρεκόρ κατέχει ο Ιταλός Άλεξ Σβάτσερ, ο οποίος σημείωσε επίδοση 3:37.09 στις 22 Αυγούστου 2008 κατά τη διάρκεια των Ολυμπιακών Αγώνων του Πεκίνου.
Θέμος Άννινος

Βιογραφικά στοιχεία

Γεννήθηκε το 1845 στον Πύργο Ηλείας, και η καταγωγή του ήταν από την Κεφαλονιά και πατέρας του ήταν ο ιατρός και βουλευτής Κεφαλονιάς Αναστάσιος Άννινος. Ολοκλήρωσε τις εγκύκλιες σπουδές του στην Πάτρα, και στη συνέχεια εγγράφηκε στην Νομική Σχολή του Πανεπιστημίου Αθηνών. Παρ' όλα αυτά διέκοψε τις σπουδές του σε σύντομο διάστημα, ενώ εργάστηκε και ως γραμματέας στο Υπουργείο Οικονομικών. Μετέβη στο Παρίσι, όπου σπούδασε γελοιογραφία. Έμεινε εκεί μέχρι το 1872, όταν και επέστρεψε στην Αθήνα.

Έργο

Με την επιστροφή του στην Αθήνα, εξέδωσε το «Γελοιογραφικό Ημερολόγιο», στο οποίο παρουσίαζε την Αθηναϊκή κοινωνία και τους πολιτικούς σε σκίτσα. Ένα χρόνο αργότερα, εξέδωσε παρόμοιο λεύκωμα. Το 1875 ίδρυσε τον Ασμοδαίο, εβδομαδιαία σατιρική εφημερίδα, με τον Εμμανουήλ Ροΐδη, ενώ συνεργάστηκε και με την εβδομαδιαία εφημερίδα Άστυ του αδελφού του Μπάμπη Άννινου. Αργότερα ο αδελφός του εγκατέλειψε, και ανέλαβε μόνος του την διαχείριση της εφημερίδας. Από το 1889 όμως, μαζί με τον Δημήτριο Κακλαμάνο, μετέτρεψε το σατιρικό φύλλο σε καθημερινή εφημερίδα που πρόσκεινταν πολιτικά στον Χαρίλαο Τρικούπη. Η έκδοση της εφημερίδας συνεχίστηκε και μετά τον θάνατο του Τρικούπη, έως το 1903, όταν και ο Άννινος εγκατέλειψε την δημοσιογραφία. Συνεργάστηκε ακόμη, μεταξύ άλλων με τον Κωνσταντίνο Σκόκο στα ημερολόγια του, αλλά και με τις εφημερίδες Εστία και Le Figaro.
Τα τελευταία χρόνια της ζωής του γελοιογραφούσε για την εφημερίδα Αθήναι και το περιοδικό Παναθήναια. Σκόπευε να εκδώσει τις πλέον χαρακτηριστικές γελοιογραφίες του, αλλά απεβίωσε στις 8 Ιανουαρίου 1916 στην Αθήνα, μετά από μακρά νόσο. Εντέλει, το λεύκωμα αυτό εκδόθηκε, από τους κληρονόμους του και τον Θεόδωρο Βελλιανίτη το 1924.
Μέσα από τις γελοιογραφίες του σατίρισε τις γνωστότερες πολιτικές και μη προσωπικότητες της εποχής του. Απέδιδε το κωμικό στοιχείο με ευγένεια και κομψότητα, και δεν κατέφευγε σε περαιτέρω σχόλια. Απέφευγε τα περιττά στοιχεία στα σχέδια του, και στο τέλος κατέληξε να σχεδιάζει με μονοκοντυλιά.
Σεν

Σεν στην αρχαία Αίγυπτο ήταν το σύμβολο της αιωνιότητας και του απείρου και είχε μαγική δύναμη που προστάτευε από κάθε κακό. Είχε σχήμα στρογγυλό και σχηματίζονταν από ένα σχοινί, με τα δύο άκρα να σχηματίζουν μια γραμμή που εφάπτεται στον κύκλο. Ήταν εμπνευσμένο από τον ήλιο που περιστρέφεται γύρω από τη Γη και την προστατεύει.
Βιντεοταινία

Η βιντεοταινία είναι μια καταγραφή εικόνων και ήχων σε μαγνητική ταινία, σε αντίθεση με το φιλμ που χρησιμοποιείται στην κινηματογράφηση. Βιντεοταινίες χρησιμοποιούνται επίσης για την αποθήκευση επιστημονικών ή ιατρικών δεδομένων, όπως τα δεδομένα που παράγονται από ένα ηλεκτροκαρδιογράφημα. Στις περισσότερες περιπτώσεις, μια ελικοειδή κεφαλή σάρωσης βίντεο περιστρέφεται κατά την κινούμενη ταινία για να καταγράψει τα δεδομένα σε δύο διαστάσεις, διότι τα τηλεοπτικά σήματα έχουν ένα πολύ υψηλό εύρος ζώνης, και οι στατικές κεφαλές θα απαιτούσαν εξαιρετικά υψηλές ταχύτητες της ταινίας. Βιντεοταινία χρησιμοποιείται στις συσκευές εγγραφής βιντεοταινίας (VTRs) και πιο συχνά και πιο πρόσφατα, στις συσκευές εγγραφής βιντεοκασέτας (VCR) και στις βιντεοκάμερες. Η ταινία αποτελεί μια γραμμική μέθοδο για την αποθήκευση πληροφοριών και δεδομένου ότι σχεδόν όλες οι εγγραφές βίντεο που γίνονται στις μέρες μας, είναι ψηφιακή απευθείας εγγραφής δίσκων (DDR), η βιντεοκασέτα αναμένεται να χάσει σταδιακά τη σημασία της, καθώς οι μη-γραμμικές/τυχαίας-προσπέλασης μέθοδοι αποθήκευσης ψηφιακών δεδομένων βίντεο, γίνονται πιο συχνές.
Οι αποθηκευμένες πληροφορίες μπορεί να είναι υπό τη μορφή αναλογικού ή ψηφιακού σήματος.

Βιντεοκασέτα

Η βιντεοκασέτα είναι μια θήκη που περιλαμβάνει μια βιντεοταινία. Υπάρχουν πολλά ήδη βινετοκασέτας, για επαγγελματική χρήση όπως τα U-matic της Sony και τα MII της Panasonic ή για οικιακή χρήση όπως το VHS ή το DV.

VHS

Το VHS (Video Home System) ή οικιακό σύστημα βίντεο, είναι ένα καταναλωτητικού επιπέδου πρότυπο, αναλογικής εγγραφής βιντεοταινίας σε κασέτα, που ανέπτυξε η Ιαπωνική εταιρία JVC.
NGC 6397

Το NGC 6397 είναι σφαιρωτό σμήνος στον αστερισμό Βωμός. Το σμήνος απέχει από τη Γη περίπου 7.800 έτη φωτός, γεγονός που το καθιστά, μαζί με το Μεσιέ 4, ως ένα από τα εγγύτερα στη Γη σφαιρωτά σμήνη. Αποτελείται από περίπου 400.000 άστρα και με φαινόμενο μέγεθος 5,3 και φαινόμενο διάμετρο όμοια με αυτή της Πανσελήνου, είναι ορατό δια γυμνού οφθαλμού σε καλές συνθήκες παρατηρήσης.Η ηλικία του υπολογίζεται γύρω στα 13.4 δισεκατομμύρια χρόνια.
Το NGC 6397 είναι ένα από τα 20 περίπου σφαιρωτά σμήνη του Γαλαξία που έχουν υποστεί κατάρρευση πυρήνα, δηλαδή ο πυρήνας τους είναι μια πολύ πυκνή ομάδα αστέρων. 
Το ανακάλυψε ο Νικολά Λουί ντε Λακάιγ το 1751-2.
Μιγκέλ Νάιντορφ

Πρώιμη ζωή στην Πολωνία

Ο Νάιντορφ διδάχθηκε αρχικά από τον Dawid Przepiórka και αργότερα από το Savielly Tartakower, στον οποίο αναφερόταν πάντα ως «ο δάσκαλός μου». 
Στην αρχή της σκακιστικής του καριέρας, γύρω στο 1930, ο Najdorf νίκησε έναν παίκτη που πιστεύεται ότι ονομαζόταν "Glücksberg" σε ένα διάσημο παιχνίδι που συχνά αναφέρεται ως "Ο Πολωνός Αθάνατος ".  Το 1930, έφτασε με ισοβαθμία στην 6η-7η θέση στο πρωτάθλημα της Βαρσοβίας, νικητής του οποίου ήταν ο Paulino Frydman. Το 1931, κατέλαβε τη δεύτερη θέση στη Βαρσοβία, πίσω από τον Frydman. Το 1932, ισοβαθμία για την 9η-10η θέση στη Βαρσοβία. Το 1933, κέρδισε στη Βαρσοβία (Quadrangular). Τον Ιανουάριο του 1934, ήρθε δεύτερος, πίσω από τον Rudolf Spielmann, στη Βαρσοβία. Το καλοκαίρι του 1934, έχασε έναν αγώνα εναντίον του Ored Karlin (+1-2 = 1). Το 1934 κέρδισε το πρωτάθλημα της Βαρσοβίας. Το 1935, με σιοβαθμία για 2η-4η θέση με τους Frydman και Henryk Friedman, πίσω από το Tartakower, στο 3ο Πολωνικό Σκακιστικό Πρωτάθλημα, που πραγματοποιήθηκε στη Βαρσοβία. Στη συνέχεια, ο Najdorf κέρδισε έναν αγώνα εναντίον του Tartakower στο Toruń (+2-1 = 2). Το 1936, ισοβάθμισε με τον Lajos Steiner στο ουγγρικό πρωτάθλημα για την 1η θέση. Το 1937 πήρε την τρίτη θέση στο 4ο Πρωτάθλημα της Πολωνίας στη Jurata . Το 1937 κέρδισε στην Rogaška Slatina (Rohitsch-Sauerbrunn). Το 1938, καταλφερε ισοβαθμία για 10η-12η θέση στο Łódź. Το 1939, πήρε έκτη θέση στο Margate, και κέρδισε στη Βαρσοβία .

Μετακίνηση στην Αργεντινή

Κατά την 8η Ολυμπιάδα Σκακιού στο Μπουένος Άιρες τον Αύγουστο / Σεπτέμβριο του 1939, ξέσπασε ο Β' Παγκόσμιος Πόλεμος . Ο Najdorf ήταν Εβραίος, όπως και δύο από τους συμπαίκτες του, οι Tartakower και Frydman.  Αποφάσισε να μείνει και να εγκατασταθεί στην Αργεντινή (όπως και πολλοί άλλοι). Έγινε πολίτης της Αργεντινής το 1944.  
Η σύζυγός του, η κόρη του, οι γονείς του και τέσσερις αδελφοί του πέθαναν στο Ολοκαύτωμα. Ο Najdorf αργότερα ξαναπαντρεύτηκε (δύο φορές) και απέκτησε δύο κόρες.

Μεταγενέστερη καριέρα

Ο Najdorf κέρδισε σημαντικά τουρνουά όπως το Mar del Plata (1961) και αυτό στην Αβάνα (1962). Έχει παίξει και στα δύο τουρνουά Piatigorsky Cup, που πραγματοποιήθηκαν το 1963 και το 1966. Λίγο πριν από τα 60α γενέθλιά του, συμμετείχε στο τουρνουά του 1970 ΕΣΣΔ εναντίον του υπόλοιπου κόσμου, όπου και κατάφερε ισοβαθμία εναντίον του πρώην παγκόσμιου πρωταθλητή Mikhail Tal.

Ολυμπιακές επιδόσεις

Έπαιξε έντεκα φορές για την Αργεντινή στις Ολυμπιάδες Σκακιού από το 1950 έως το 1976. Έπαιξε ως πρώτος σκακιστής στην 9η Ολυμπιάδα στο Ντουμπρόβνικ το 1950 (+8--0=6), καθώς και στο Ελσίνκι το 1952 (+ 11-2 = 3), όπως και στο Άμστερνταμ το 1954, τη Μόσχα το 1956, τη Λειψία το 1960, τη Βάρνα το 1962, την Αβάνα το 1966, το Λουγκάνο 1968, Siegen 1970 και στη Χάϊφα 1976 . Μόνο κατά τη διάρκεια της Ολυμπιάδας στη Νίκαια το 1974, έπαιξε ως τρίτος σκακιστής. 
Ο Najdorf πήρε έντεκα ολυμπιακά μετάλλια: επτά ομαδικά για Πολωνία και Αργεντινή (τέσσερα ασημένια, τρία χάλκινα) και τέσσερα ατομικά (χρυσό το 1939, το 1950 και το 1952, καθώς και ένα ασήμι το 1962).